1.
A GYÓGYSZER NEVE

Nitrolingual 0,4 mg/dózis nyelvalatti spray

2.
MINŐSÉGI ÉS MENNYISÉGI ÖSSZETÉTEL

Egy adag (egy puff) 0,40 mg glicerin-trinitrátot tartalmaz.

A segédanyagok teljes listáját lásd a 6.1 pontban.

3.
GYÓGYSZERFORMA

Nyelvalatti spray.

Tiszta, színtelen, vagy gyengén sárga színű, aromás illatú etanolos oldat.
4.
KLINIKAI JELLEMZŐK

4.1
Terápiás javallatok

· angina pectorisos rohamok oldása;
· angina pectoris megelőzése (profilaktikus beavatkozásra, közvetlenül a fizikai erőkifejtést vagy 
egyéb olyan helyzeteket megelőzően, melyekről a gyakorlatban ismert, hogy rohamszerűen fellépő mellkasi fájdalmat váltanak ki);
· akut myocardialis infarktus;
· akut balkamra-elégtelenség (akut szívizom elégtelenséghez társuló hirtelen kialakuló bal kamrai elégtelenség);

· koszorúérfestés során katéter kiváltotta coronaria-spasmus.

4.2
Adagolás és alkalmazás

Ha a tünetek a maximálisan alkalmazható adag hatására sem szűnnek meg, a betegnek azonnali orvosi segítséget kell kérnie.

A betegnek javosolni kell, hogy üljön le minden alkalommal, amikor sublingualisan glicerin-trinitrátot alkalmaz.
Adagolás
Felnőttek

Angina pectorisos roham fellépésekor vagy olyan szituációkban, melyekről ismert, hogy angina pectoris rohamot váltanak ki, szokásos adagja 0,4-0,8 mg glicerin-trinitrát (1-2 puff) sublingualisan alkalmazva, a klinikai kép súlyosságtól függően.

Akut balkamra-elégtelenségben és akut myocardialis infarktusban a klinikai kép súlyosságától függően, folyamatos vérnyomás kontroll mellett (a szisztolés vérnyomásnak 100 Hgmm felett kell lennie) 0,4 mg – 1,2 mg glicerin-trinitrátot kell alkalmazni sublingualisan (1-3 puff). Hatástalanság esetén a fenti adag 10 perc múlva ismételhető.

Coronarographia elvégzése előtt profilaxisként 0,4 - 0,8 mg glicerin-trinitrátot kell adni (1 – 2 puff) sublingualisan. 

Idősek
Hypotonia és syncope okozhat problémát nitrátok használatakor időskorú betegek esetén. Adagmódosításra nincs szükség.
Gyermekek és serdülők
Nincsenek rendelkezésre álló adatok a glicerin-trinitrát alkalmazására gyermekeknél.
Az alkalmazás módja
Minden használat előtt el kell távolítani a védőkupakot függőlegesen felfelé irányban történő húzással. 
A Nitrolingual spray használatának megismeréséhez, és a dózis-adagoló kamrának már az első használatkor történő teljes feltöltéséhez, először is a szelepet kell működtetni és a tartalmát a levegőbe kell permetezni, amíg folyadék nem jön ki (nyomja le a szórófejet erősen, amennyire csak megy, majd engedje el). Erre akkor is szükség lehet, ha a sray-t nem használták hosszú ideig. A spray most már készen áll a használatra, és nem szükséges előtte felrázni. 
Befújás alkalmazásakor, a tartályt függőlegesen kell tartani a szórófejjel felfelé. A szórófej nyílását a lehető legközelebb kell a szájhoz elhelyezni. A szórófej nyílása könnyen érezhető, és ezért a palack helyzetének megbízható jelzőjeként is lehet használni, ha éjjel alkalmazzák a spray-t.
A permet a szájba adagolandó, elsősorban a nyelv alá, körülbelül 30 másodperces időközönként. Az alkalmazás során a lélegzetet bent kell tartani, a permetet nem szabad belélegezni.
A tartályon keresztül a beteg nyomon tudja követni annak tartalmát. A spray használható mindaddig, amíg a továbbító cső alsó végét a folyadékszint ellepi. Mint minden más spray estében, itt is van egy maradék folyadék tartalom a tartály alján, amelyet nem lehet felhasználni.
4.3
Ellenjavallatok

A Nitrolingual 0,4 mg/dózis nyelvalatti spray nem alkalmazható olyan betegeknél, akiknél a következő állapotok valamelyike kialakult:
· a készítmény hatóanyagával vagy a 6.1 pontban felsorolt bármely segédanyagával szembeni túlérzékenység;
· akut keringési elégtelenség (shock, a keringés összeomlása, hypovolaemiás shock);
· súlyos hypotonia (a szisztolés vérnyomás 90 Hgmm alatti);
· cardiogen shock, kivéve, ha megfelelően magas balkamrai végdiasztolés nyomást lehet biztosítani intra-aorticus ellenpulzációval vagy pozitív inotróp gyógyszerekkel;
· angina hypertrophiás obstruktív cardiomiopathia következtében, mivel ez fokozhatja a kiáramlási obstrukciót;
· feltételezhetően megnövekedett intracranialis nyomás (pl. cerebralis haemorrhagia vagy feji trauma);
· súlyos anaemia.

Az erectilis diszfunkció, illetve a pulmonalis artériás hypertonia kezelésére alkalmazott gyógyszerek (5-ös típusú foszfodiészteráz-gátlók) a vérnyomáscsökkentő hatás számottevő fokozódása és az emiatt bekövetkező súlyos mellékhatások (pl. syncope, paradox myocardialis ischaemia) miatt nem adhatók egyidejűleg egy nitrogén-monoxid donorral (pl. Nitrolingual 0,4 mg/dózis nyelvalatti spray).

4.4
Különleges figyelmeztetések és az alkalmazással kapcsolatos óvintézkedések

Különösen gondos orvosi ellenőrzése szükséges az alábbi esetekben:

· constrictiv pericarditis, pericardialis tamponádban szenvedő betegek;

· alacsony töltőnyomással járó akut myocardialis infarctus (kerülni kell a szisztolés vérnyomás 90 Hgmm alá történő csökkenését);
· aorta és/vagy súlyos mitrális stenosis;
· a keringés szabályozás orthostatikus zavaraira való hajlam
· kezdődő glaucomában szenvedő betegek;
· cerebrovascularis betegségben szenvedők, mivel az alacsony vérnyomás tüneteket válthat ki.
A glicerin-trinitrát használata elméletileg veszélyeztetheti a szívizom vérellátását aorta szűkülettel társult balkamra hypertrophiában szenvedő betegeknél a tachycardia és az aortában lecsökkenő diasztolés nyomás káros hatásai miatt.
Részletes hemodinamikai vizsgálatok, amelyekben kis számú, aorta billentyű érszűkületben szenvedő beteget- egyidejű jelentős koszorúér-betegséggel vagy anélkül - vizsgáltak fekvő helyzetben, nem mutattak káros hatásokat szublingvális glicerin-trinitrát alkalmazásakor. Azonban úgy tűnik, tanácsos óvatosnak lenni angina és közepes vagy súlyos fokú aorta billentyű szűkület kombinációjában szenvedő ambuláns betegek kezelésekor.
Ez a készítmény kis mennyiségű etanolt (alkohol) tartalmaz, kevesebb, mint 10 mg/puff.
4.5
Gyógyszerkölcsönhatások és egyéb interakciók

A Nitrolingual 0,4 mg/dózis nyelvalatti spray vérnyomáscsökkentő hatását fokozhatják egyéb vazodilatátorok, egyéb vérnyomáscsökkentők (pl. béta-receptor blokkolók, kalcium antagonisták, ACE-gátlók, diuretikumok), neuroleptikumok vagy triciklikus antidepresszánsok, alkohol és sapropterin egyidejű alkalmazása. 

Az N-acetil-cisztein fokozhatja a glicerin-trinitrát vazodilatátor hatásait.
Nitrogén-monoxid donorok (pl. Nitrolingual 0,4 mg/dózis nyelvalatti spray) és bizonyos, az erectilis diszfunkció, illetve a pulmonális artériás hypertonia kezelésére alkalmazott gyógyszerek (5-ös típusú foszofodiészteráz-gátlók) egyidejű alkalmazása fokozza a vérnyomáscsökkentő hatást. Ezért az ilyen típusú szerek és nitrogén-monoxid donorok (pl a Nitrolingual 0,4 mg/dózis nyelvalatti spray hatóanyagának) egyidejű alkalmazása ellenjavallt (lásd 4.3 pont). Ha az erectilis diszfunkció, illetve a pulmonalis artériás hypertonia miatt 5-ös típusú foszfodiészteráz-gátlóval kezelt betegnek gyorshatású nitrátkészítményre van szüksége (pl. akut angina pectorisos roham esetén), a beteg szoros megfigyelése szükséges.

Előzetesen nitrátokkal (pl. izoszorbid-dinitráttal, izoszorbid-5-mononitráttal) kezelt betegeknél szükségessé válhat a glicerin-trinitrát adagjának emelése annak érdekében, hogy elérjék a kívánt hemodinamikai hatást.

Dihidroergotaminnal egyidejűleg alkalmazva a Nitrolingual 0,4 mg/dózis nyelvalatti spray a dihidroergotamin szint emelkedésén keresztül fokozhatja annak vérnyomásemelő hatását.

Glicerin-trinitráttal egyidejűleg alkalmazva a heparin hatásai gyengülnek.

4.6
Termékenység, terhesség és szoptatás

Termékenység

Állatkísérletek nem mutattak ki káros hatásokat a termékenységre vonatkozóan.

Terhesség

A glicerin-trinitrát terhesség idején történő alkalmazásáról klinikai adatok nem állnak rendelkezésre.

Az állatkísérletek nem utalnak arra, hogy a hatóanyag közvetlen, vagy közvetett módon káros hatást fejtene ki a terhességre, az embrió, illetve a magzat fejlődésére, a születésre, vagy az újszülött fejlődésére.
Várandós anyának kellő körültekintéssel kell rendelni.

Szoptatás

Nem ismert, hogy a glicerin-trinitrát vagy metabolitjai kiválasztódnak-e az anyatejbe. A szoptatott gyermekre való kockázatot nem lehet kizárni. Döntést kell hozni arról, hogy a beteg vagy felfüggeszti a szoptatást/tartózkodik a szoptatástól, vagy megszakítják a glicerin-trinitrát kezelést/tartózkodnak a glicerin-trinitrát kezeléstől, figyelembe véve a szoptatás előnyét a gyermek javára és a terápia előnyét a nőre nézve.
4.7
A készítmény hatásai a gépjárművezetéshez és a gépek kezeléséhez szükséges képességekre 

Még az előírásszerűen alkalmazott készítmény is befolyásolja a gépjárművezetéshez és a gépek kezeléséhez szükséges képességeket. Javasolt, hogy a beteg várjon legalább öt percet a spray használata után, mielőtt gépjárművet vezetne vagy gépet kezelne. Ha a beteg gyengeséget, szédülést vagy egyéb rosszullétet érez, meg kell várnia, amíg jobban érzi magát.

Ez különösen a kezelés megkezdésekor, az alkalmazott adag emelésekor fordulhat elő, valamint abban az esetben, ha a készítmény alkalmazásának idején alkoholt is fogyasztanak. 

4.8
Nemkívánatos hatások, mellékhatások

A terápia kezdetén, nagyon gyakran nitrát-kiváltotta fejfájás léphet fel, de általában enyhül a folyamatos alkalmazás során (összességében gyakori előfordulás).
Szintén a glicerin-trinitráttal való kezelés kezdetén vagy a dózisemeléskor, gyakran vérnyomásesést és/vagy orthostatikus hypotoniát figyeltek meg. Ezt reflexes pulzusszám-emelkedés (tachycardia), gyengeség, álmosság és szédülés kísérheti. 
Nem gyakran, nagy vérnyomáseséssel kísérve az angina pectoris tünetei felerősödhetnek (paradox nitrát-reakció). 
Nem gyakran megfigyeltek collapsust, esetenként alacsonyabb pulzusszámmal járó szívritmuszavarral (bradyarrhythmia) és a syncope-val (hirtelen eszméletvesztés) kísérve.
Az egyes gyakorisági kategóriákon belül a nemkívánatos hatások csökkenő súlyossági sorrendben kerülnek felsorolásra. 
A mellékhatásokra vonatkozó előfordulási gyakoriságok csökkenő sorrendben a következők: 

Nagyon gyakori (≥1/10)

Gyakori (≥1/100 - <1/10)

Nem gyakori (≥1/1000 - <1/100)

Ritka (≥1/10000 - <1/1000)

Nagyon ritka (< 1/10000)

Nem ismert (a rendelkezésre álló adatokból nem állapítható meg)

Vérképzőszervi és nyirokrendszeri betegségek és tünetek

Nagyon ritka: methaemoglobinaemia

Immunrendszeri betegségek és tünetek

Nem gyakori: túlérzékenység
Pszichiátriai kórképek

Nagyon ritka: nyugtalanság

Idegrendszeri betegségek és tünetek

Nagyon gyakori: fejfájás
Gyakori: szédülés, álmosság
Nagyon ritka: agyi ischaemia
Szívbetegségek és a szívvel kapcsolatos tünetek
Gyakori: tachycardia
Nem gyakori: angina pectoris tüneteinek fokozódása, bradycardia, cyanosis
Érbetegségek és tünetek

Gyakori: orthostatikus hypotonia, 
Nem gyakori: arc kipirulása, keringési eredetű kollapszus

Légzőrendszeri, mellkasi és mediastinalis betegségek és tünetek
Nagyon ritka: légzés gyengülése

Emésztőrendszeri betegségek és tünetek

Nem gyakori: hányinger, hányás

Nem ismert: a nyelv duzzanata**
A bőr és a bőralatti szövet betegségei és tünetei

Nem gyakori: allergiás dermatitis**
Nagyon ritka: exfoliatív dermatitis

Általános tünetek, az alkalmazás helyén fellépő reakciók

Gyakori: asthenia
Nem ismert: gyógyszer tolerancia*
Laboratóriumi és egyéb vizsgálatok eredményei
Gyakori: vérnyomásesés

*Megfigyelték a tolerancia kialakulását és a kereszt-tolerancia előfordulását más nitrovegyületekkel. Annak érdekében, hogy elkerülhető legyen a hatás gyengülése vagy elvesztése, a folyamatos magas dózisokat kerülni kell.
**Nem gyakran túlérzékenységi reakciók léphetnek fel, mint például az allergiás dermatitis, vagy egyes esetekben a nyelv duzzanata.
Megjegyzés:

A Nitrolingual spray alkalmazása során átmeneti hypoxia alakulhat ki, a hipoventillált alveolaris területeken a vérátáramlás relatív redisztribúciója miatt. Ez szívkoszorúér betegségben szenvedő személyekben ischaemiát okozhat.
Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található  elérhetőségeken keresztül: 

4.9
Túladagolás

A túladagolás tünetei

A túladagolás jelei és tünetei általában hasonlóak a már leírt mellékhatásokhoz: pl. orthostatikus hypotoniára való hajlam a keringés-szabályozás zavara miatt, reflex tachycardia, fejfájás, gyengeség, szédülés, kipirulás, émelygés, hányás és hasmenés fordulhatnak elő. 

Magas dózisok esetén methaemoglobinaemia, cyanosis, dyspnoe és tachypnoe várható, mert a nitroglicerin metabolizmusa során nitrit-ionok képződnek.

Nagyon magas dózisok esetén az intracranialis nyomás fokozódásával kapcsolatos idegrendszeri tünetek léphetnek fel. 

Krónikus túladagoláskor emelkedett methaemoglobin szinteket mértek, aminek klinikai jelentősége vitatott.

Kezelés
Túladagolás esetén a beteg klinikai állapotát, beleértve az vitális életjeleket és mentális állapotátát, fel kell mérni, valamintés a kardiovaszkulásris- és a légzőrendszer támogató kezelését kell biztosítani, feltéve, hogy az klinikailag indokolt, illetve a nemzeti méregközpont ajánlása alapján, amennyiben van ilyen.
Enyhe hypotonia esetén, a beteg lábának passzív megemelése és/vagy a fej alacsonyabbra való helyezése hatásos lehet. 
Artériás vérgázvizsgálatot kell végezni, és acidózis esetén, illetve ha a beteg klinikailag cyanotikus, akkor súlyos methaemoglobinaemiát kell feltételezni. 
Oxigén terápiát kell alkalmazni 1-2 mg metilénkék /ttkg intravénás adásával öt percen keresztül, kivéve, ha a betegnek ismert G-6-PD-hiányánya van.
5.
FARMAKOLÓGIAI TULAJDONSÁGOK

5.1
Farmakodinámiás tulajdonságok

Farmakoterápiás csoport: Szívbetegségben alkalmazott értágítók

ATC kód: C01 DA02
A glicerin-nitrát direkt tónuscsökkentő hatást fejt ki az érfal simaizomsejtjeire, így okoz értágulatot.

Hatása a postcapillaris kapacitás-erekre és a nagy artériákra, különösen a még reagálni képes coronariákra sokkal kifejezettebb, mint a rezisztencia-erekre. A szisztémás keringési rendszerben bekövetkező vasodilatatio fokozza a vénás kapacitást (növeli az itt lévő vér mennyiségét - “pooling”), csökkentve a szív felé a vénás visszaáramlást. A kamratérfogat és a töltőnyomás csökken (preload-csökkenés). A kisebb kamraátmérő és a kamrafalra ható csökkent szisztolés nyomás miatt egyaránt csökken a myocardium energia- és O2-igénye. 

A cardialis töltőnyomás csökkentése segíti a kamrafal-ischaemia szempontjából veszélyeztetett subendocardialis rétegek perfúzióját. Az érintett területeken a falmozgás javul, nő a verőtérfogat.

A nagy pericardialis artériák dilatációja nemcsak a szisztémás (afterload-csökkenés), hanem a pulmonális ejekciós rezisztenciát is csökkenti.

A glicerin-trinitrát elernyeszti a hörgőfal, az elvezető húgyutak, az epehólyag, az epevezeték, az oesophagus, a vastag- és vékonybél, illetve a sphincterek simaizmait.

Molekuláris szinten a nitrátok, legvalószínűbben, a nitrogén-monoxid (NO) és a ciklikus guanozin-monofoszfát (cGMP) képződésén keresztül hatnak. Ezeknek a vegyületeknek mediátor szerepet tulajdonítanak a simaizom-relaxáció kiváltásában.

5.2
Farmakokinetikai tulajdonságok

Az állandó adagolás és állandó nitrát szintek ellenére a hatékonyság csökken. A már kialakult tolerancia a kezelés megszakítását követő 24 órán belül mérséklődik. Intermittáló kezelés mellett tolerancia kialakulását nem figyelték meg.

Felszívódás

A glicerin-trinitrát teljesen felszívódik a bélrendszerből. Sublingualis alkalmazását követően a glicerin-trinitrát gyorsan felszívódik a szájüregből.

Eloszlás
Beszámoltak arról, hogy a glicerin-trinitrát nagymértékben kötődik a vörösvérsejtekhez és akkumulálódik az érfalban.

A plazma proteinekhez történő kötődés mértéke kb. 60 %.

Terápiás vérszint-tartománya: 0,1 ng/ml-től 3-5 ng/ml-ig. 

Plazma-koncentrációk:

A sublingualis alkalmazást követően mért plazmaszintekben jelentős intra- és inter-individuális különbségeket figyeltek meg. 

Egyszeri 0,4 mg-os sublingualis dózisát követően a Cmax 1,9 ± 1,6 ng/ml (variációs koefficiens 87%), a tmax 5  ±  2 perc (tartomány: 2 - 10 perc).

Biotranszformáció

Lebomlása részben a májban történik (erőteljes „first pass” effektus), illetve a vérben spontán hidrolizál. 

A „first pass” effektus szublingualis, illetve helyi alkalmazás esetén különböző. Az abszolút biohasznosulás szublingualis alkalmazás után átlagosan 39%.  

A glicerin-trinitrát a májban, valamint sok más sejtben, így pl. a vörösvértestekben is metabolizálódik, ennek során egy, vagy több nitrát csoport lehasad. 

Elimináció

A glicerin-trinitrát kiürülésének felezési ideje rövid. Szublingualis alkalmazás után 2,5-4,4 perc, intravénás alkalmazás után 2-2,5 perc időtartamot írtak le.

A glicerin-trinitrát metabolizációján kívül a metabolitok renalis ürülése is bekövetkezik.
5.3
A preklinikai biztonságossági vizsgálatok eredményei

a)
Akut toxicitás 

LD50:

Patkány:
(iv.)

40,83
mg/ttkg



(orális)

525,00
mg/ttkg

Kutya:
(iv.)

19,00
mg/ttkg

A kezelt állatok boncolásakor nem találtak kóros eltérést. 

b)
Szubkrónikus toxicitás

Egy 13 héten át tartó vizsgálatban a nitroglicerint per os adták: 

kutyáknak:
max.
5 mg/ttkg/nap

patkányoknak:
max.
234 mg/ttkg/nap

és egereknek:
max.
608 mg/ttkg/nap dózisban, 

a toxikus hatások bármiféle jele nélkül: csak a patkányok súlygyarapodása maradt el nagy dózisok adása esetén.

c)
Krónikus toxicitás

Kutyáknak per os max. 25 mg/ttkg/nap dózisban adták a hatóanyagot 12 hónapon keresztül. A kisfokú és dózisfüggő methaemoglobin-képződésen kívül más toxikus hatás nem alakult ki. 

Max. 38,1 mg/ttkg/nap adagban két éven keresztül adva patkányokban nem léptek fel statisztikailag szignifikáns toxikus hatások a kontroll-csoporthoz viszonyítva. Nagyobb adagok mellett a súlygyarapodás jelentősen elmaradt, methaemoglobin képződést és hepatocellularis elváltozásokat észleltek.

Egereknek max. 114 mg/ttkg/nap dózisban adták két éven keresztül. Ezeket a dózisokat mérgezési tünetek nélkül tolerálták az állatok. Magasabb adagok esetén csökkenhet a súlygyarapodás mértéke és methaemoglobin képződhet. Egyéb toxikus hatásokat nem figyeltek meg. 

A legmagasabb megengedett napi dózist (25 -adag- dózisonként 0,4 mg glicerin-trinitrát) feltételezve, a maximális napi összbevitel emberben 10 mg. Ez 70 ttkg mellett 0,14 mg/ttkg napi dózisnak felel meg. Ez számottevően kisebb, mint a hosszú távú vizsgálatokban biztonsággal tolerált adag. 

c)
Mutagen és carcinogen hatás
A glicerin-trinitrát mutagen hatását nem vizsgálták meg teljeskörűen. A baktériumokon végzett gén-mutációs vizsgálat (AMES-teszt) eredménye negatív volt.
Nem zajlottak olyan, a legkorszerűbb ajánlásoknak is mindenben eleget tevő hosszútávú állatkísérletek, melyek alapján a nitroglicerin daganatkeltő képességét meg lehetne határozni.

d)
Reproductiv toxicitás

Humán vizsgálati adatok - különösen a terhesség első trimeszterére vonatkozóan - nem állnak rendelkezésre.

Állatkísérletekből származó megfelelő vizsgálati adatok az intravénás, intraperitonealis és dermalis adagolás utáni reprodukciós képességgel kapcsolatosan állnak rendelkezésre.

Az embriotoxicitásra és fertilitásra vonatkozó vizsgálatok nem mutattak ki hatást az embrióban és nem igazoltak csökkent fertilitást, még az anyaállat számára toxikus dózisok mellett sem. A vizsgálatok nem szolgáltattak bizonyítékot a teratogén hatásra vonatkozóan sem. 1 mg/ttkg/nap (intraperitonealis) és 28 mg/ttkg/nap (dermalis) feletti adagok foetotoxicus hatást fejtettek ki (a csökkent születési súly bizonyította) vemhes patkányok kezelését követően. 

A hatóanyag anyatejben történő kiválasztására vonatkozóan vizsgálatok nem ismertek. 

6.
GYÓGYSZERÉSZETI JELLEMZŐK

6.1
Segédanyagok felsorolása

Borsosmenta olaj, glicerin-monokaprilokaprinát, vízmentes etanol, telített, közepes lánchosszúságú trigliceridek, nátrium-(S)-laktát-oldat, (S)-tejsav, tisztított víz.
6.2
Inkompatibilitások

Nem értelmezhető.
6.3
Felhasználhatósági időtartam

3 év. 
6.4
Különleges tárolási előírások

Legfeljebb 25 °C-on tárolandó.

6.5
Csomagolás típusa és kiszerelése

15,4 g oldat adagoló pumpával és műanyag védőkupakkal ellátott, piros színű, fényvédő műanyag bevonatos, előrenyomott vagy címkével ellátott üvegtartályba töltve.

1 db tartály dobozban.

6.6
A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk
A palackot sem melegíteni, sem elégetni, sem felnyitni nem szabad.

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani. 
Megjegyzés:   (két keresztes)

Osztályozás: I. csoport

Orvosi rendelvény nélkül kiadható gyógyszer (VN).

